Tot mai mulți străini vin să se vaccineze în România. Valeriu Gheorghiță: Numărul dozelor disponibile fără programare va crește.
Valeriu Gheorghiță a anunțat că de la începutul campaniei de vaccinare aproape 18.000 de cetățeni străini au fost vaccinați în România. Numărul dozelor disponibile în centre pentru vaccinare fără programare prealabilă va crește, a mai anunțat acesta. Orice persoană se poate se poate prezenta la centrele de vaccinare între orele 14.00 și 20.00.
Coordonatorul campaniei de vaccinare anti-Covid, Valeriu Gheorghiță, a anunțat că de la începutul campaniei de vaccinare aproape 18.000 de cetățeni străini au fost vaccinați în România.Coordonatorul campaniei de vaccinare anti-Covid, Valeriu Gheorghiță, a spus că numărul dozelor disponibile în centre pentru vaccinare fără programare prealabilă va crește."Pfizer a primit autorizare de la Agenția Europeană a Medicamentului pentru variația de temperatură 2 grede cu stabilitate timp de 30 de zile, ceea ce înseamnă că nu mai aveam acea stabilitate de 5 zile care să crească riscul de irosire a dozelor, așa încât în momentul de față centrele de vaccinare vor avea o aprovizionare pentru mai multe zile, tocmai de aceea vom putea să asigurăm un număr mai mare de prersoane care se prezintă la centrele de vaccinare", a declarat Valeriu Gheorghiță.Acesta a amintit că orice persoană se poate se poate prezenta la centrele de vaccinare între orele 14.00 și 20.00, iar cei de peste 60 de ani se pot prezenta fără programare pentru vaccinare pe toată durata programului de lucru."În perioada 10-17 mai au fost vaccinate cu prima doză 329.073 de persoane. Sigur că am făcut o evaluare a numărului de persoane programate pentru prima doză, respectiv persoanele care au fost vaccinate fără programare. În același interval au fost vaccinate cu doza 1 fără programare 222.413 pesroane, ceea ce înseamnă 67,58%. Acest lucru confirmă că oamenii își doresc să se vaccineze și se prezintă direct la centrele de vaccinare", a mai spus Gheorghiță.Acesta a anunțat și care este numărul cetățenilor străini vaccinați în România.Este vorba de 17.855 de persoane, cetățeni din UE, Confederația Elvețiană și cetățeani din alte țări terțe care au drept de ședere legală pe teritoriul României, care au fost vaccinați de la începutul campaniei de vaccinare în România.